**ПРЕДЛОГ НА ЗАКОН**

**ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА БЕЗБЕДНОСТ НА СООБРАЌАЈОТ НА ПАТИШТАТА**

**Член 1**

Во Законот за безбедност на сообраќајот на патиштата („Службен весник на Република Македонија” бр. 169/15, 226/15, 55/16, 11/18 и 83/18 и „Службен весник на Република Северна Македонија“ бр. 98/19, 302/20, 122/21, 33/24 и 208/24) , во член 2 став (1) во точка 6. „Експресен пат“ зборовите „и лента за застанување“ се бришат.

Точката 48 „Населено место“ се менува и гласи:

„48. „Населено место“ е изграден и функционално обединет простор на кој редови или група станбени или деловни објекти се наоѓаат од една или од двете страни на патот, давајќи му изглед на улица и чии граници се означени со сообраќајни знаци за почеток односно завршеток на населено место;“

Точката 114 се заменува со нова точка 114 која гласи:.

 ,,114. Записник за сторен сообраќаен прекршок со прекршочен платен налог“ е единствен образец кој се издава во случај на сторен сообраќаен прекршок и е составен од два дела: Записник за сторен сообраќаен прекршок и Прекршочен платен налог. Записникот за сторен прекршок со прекршочен платен налог под точно определени услови утврдени со посебен закон може да има сила на извршна исправа или да се смета за барање за поведување на прекршочна постапка.“

Во точката 141 сврзникот „и“ на крајот од реченицата се заменува со точка и запирка.

Во точката 142 точката на крајот од реченицата се заменува со точка и запирка.

По точката 142 се додаваат 9 нови точки, кои гласат:

„143. „Веродостојна исправа за сторен сообраќаен прекршок е видео или фото запис на кој јасно може да се види возилото со кое е сторен сообраќаен прекршок, бројот на регистарската таблица, битните обележја на прекршокот, како и фотографија од лицето што го управува возилото, доколку е регистрирана со технички уред, кој претставува доказ во прекршочната постапка што се води против сторители на сообраќајни прекршоци, согласно посебен закон;

„144. „Пат со коловоз со една сообраќајна лента за сообраќај во двете насоки“ е општински пат на којшто сообраќајот се одвива на коловоз со една сообраќајна лента во двете насоки и на којшто се изградени проширувања на коловоз за разминување на возила;

„145. „Проширување на коловоз за разминување на возила“ се посебно уредени места на патот кои овозможуваат безбедно разминување на две возила при нивна средба на пат со коловоз со една сообраќајна лента за сообраќај во двете насоки;

„146. „Пешачко – велосипедска патека“ е изградена сообраќајна површина, наменета за сообраќај на пешаци и велосипеди, која е издвоена од коловозот и означена со пропишан сообраќаен знак;

„147. „Пешачка лента“ е обележан дел долж коловозот наменет за сообраќај на пешаци, означен со пропишан сообраќаен знак;

„148. „Пешачка – велосипедска лента“ е обележан дел долж коловозот наменет за сообраќај на пешаци и велосипедисти, означен со пропишан сообраќаен знак;

„149. „Зона 30“ е подрачје во населено место во кое возилата не смеат да се движат со брзина поголема од 30 km/h и чии граници се означени со пропишан сообраќаен знак;

„150. „Зона со ниски емисии на штетни гасови“ е подрачје во населено место во кое може да се движат возила кои исполнуваат определени еколошки стандарди и чии што граници се означени со пропишан сообраќаен знак;

„151. „Мерки за забавување на сообраќајот“ се физички направи и третмани на патот со кои на учесниците во сообраќајот физички им се оневозможува движење со брзина поголема од ограничената или се предупредуваат за дополнително ограничување на дозволената брзина на движење.“.

**Член 2**

Во член 7 став (1) зборот „локалните“ се заменува со зборот „општинските“.

**Член 3**

Во член 14 став (4) зборовите „транспорт и врски“ се заменуваат со зборот „транспорт“.

Во ставот (5) зборот „локални“ се заменува со зборот „општински“.

Во ставот (12) зборовите „транспорт и врски“ се заменуваат со зборот „транспорт“.

**Член 4**

Во член 20 зборовите „труд и социјална политика“ се заменуваат со зборовите „труд “

**Член 5**

Во член 30 ставовите (3) и (6) се бришат.

Ставовите (4) и (5) стануваат ставови (3) и (4).

Во ставот (7) кој станува став (5) зборовите „ставот (4)“ се заменуваат со зборовите „ставот (3)“.

**Член 6**

Во член 35 ставот (3) се брише.

Во ставот (5) зборовите „45 евра во денарска противвредност“ се заменуваат со зборовите „50 евра во денарска противвредност“.

Во ставот (6) зборовите „10 евра во денарска противвредност“ се заменуваат со зборовите „15 евра во денарска противвредност“.

**Член 7**

Во член 36 ставот (3) се брише.

Во ставот (5) зборовите „45 евра во денарска противвредност“ се заменуваат со зборовите „50 евра во денарска противвредност“.

**Член 8**

Во член 43 во ставот (5) се додава нова реченица која гласи: „Покрај утврдениот износ на глоба, на возачот ќе му се изрече и прекршочна санкција забрана на управување на моторно возило од три до 12 месеци, под услови и постапка утврдени со закон.“

**Член 9**

По член 96 се додава нов член 96-а, кој гласи:

„Член 96-а

(1) Возачот на велосипед, велосипед со помошен мотор, мопед, мотоцикл, трицикл, лесен четирицикл и четирицикл, за време на управувањето со возилото не смее да користи електронски уреди, како што се слушалки во двете уши, мобилен телефон, таблет, смарт часовник или друг вид на електронски уред, со кои би му се намалила можноста за реагирање и сигурно управување со возилото.

(2) Записник за сторен сообраќаен прекршок со прекршочен платен налог со глоба во износ од 50 евра во денарска противвредност ќе му се издаде, согласно со одредбите од овој закон, на возачот кој постапува спротивно на одредбите од ставот (1) на овој член.

**Член 10**

Во член 103 – б став (1) на крајот од реченицата се додава нова реченица која гласи:

„Возачот на електричен тротинет, за време на управувањето со возилото не смее да користи електронски уреди, како што се слушалки во двете уши, мобилен телефон, таблет, смарт часовник или друг вид на електронски уред со кои би му се намалила стабилноста и можноста за реагирање и сигурно управување со возилото.“

**Член 11**

По членот 104 се додава нов член 104-а, кој гласи:

„Член 104-а

(1) Возачот на мобилна машина, мотокултиватор, трактор, за време на управувањето со возилото не смее да користи електронски уреди, како што се слушалки во двете уши, мобилен телефон, таблет, смарт часовник или друг вид на електронски уред, со кои би му се намалила можноста за реагирање и сигурно управување со возилото.

(2) Записник за сторен сообраќаен прекршок со прекршочен платен налог со глоба во износ од 50 евра во денарска противвредност ќе му се издаде, согласно со одредбите од овој закон, на возачот кој постапува спротивно на одредбите од ставот (1) на овој член.

**Член 12**

По член 116 се додава нов член 116 – а, кој гласи:

„Член 116-а

(1) Пешакот е должен кога се движи по коловоз под услови утврдени со овој закон или кога преминува преку коловозот и велосипедската патека или лента, да се движи и преминува внимателно, без притоа да користи електронски уреди, како што се слушалки во двете уши, мобилен телефон, таблет, смарт часовник или друг вид на електронски уред, со кои би му се намалило вниманието додека го преминува коловозот и велосипедската патека или лента.

(2) Записник за сторен сообраќаен прекршок со прекршочен платен налог со глоба во износ од 40 евра во денарска противвредност ќе му се издаде на пешакот кој постапува спротивно на одредбите од ставот (1) на овој член.“

**Член 13**

Во член 151 став (1) зборот „локални“ се заменува со зборот „општински“.

**Член 14**

Во член 220 алинеја 5 зборот „запишана“ се заменува со зборот „изречена“, а зборовите „во возачката дозвола односно возачката книшка“ се бришат.

**Член 15**

Членот 227 се брише.

**Член 16**

Во член 228 став (3) во воведната реченица зборовите „повеќе од 0,09 g/kg“ се бришат.

Ставовите (4) и (5) се бришат.

Ставовите (6), (7) стануваат ставови (4) и (5).

Ставовите (8) и (9) се бришат.

Ставот (10) станува став (6).

Ставот (11) се брише.

**Член 17**

Во член 240 по ставот (2) се додава нов став (3), кој гласи:

(3) Пред издавањето на лиценцата, Министерството за внатрешни работи ќе изврши проверка на формално-правната исполнетост на условите за добивање на лиценца од страна на избраното правно лице.“

**Член 18**

Во членот 244 став (1) по алинеја 4 се додава нова алинеја 5, која гласи:

„- да има банкарска гаранција и тоа за:

 а) Испитен центар Скопје 300.000,00 евра во денарска противвредност,

 б) Испитен центар Тетово, Охрид, Битола, Куманово, Штип, Струмица 200.000,00 евра во денарска противвредност,

 в) Испитен центар Велес 100.000,00 евра во денарска противвредност;“

**Член 19**

По членот 244 се додава нов член 244-а, кој гласи:

„Член 244-а

Заради зголемување на безбедноста на сообраќајот на патиштата, 30% од цената за пријавување на возчки испит во секоја календарска година, испитните центри се должни да ги наменат за модернизација на уредите и опремата на надлежната организациска единица во Министерството за внатрешни работи која врши контрола и регулирање на сообраќајот на патиштата согласно потребите и барањата од Министерството за внатрешни работи.“

**Член 20**

Во член 246 став (4) во алинеја 5 зборовите „од категориите за кои испитната комисија врши испитување на кандидати за возачи“ се бришат.

**Член 21**

Во членот 252 став (4) по зборовите „со решение“ се додаваат зборовите „со одложено дејство ќе му ја одземе лиценцата на испитниот центар и ќе ја активира банкарската гаранција.“

Во ставот (5) по зборовите „со решение“ се додаваат зборовите „со одложено дејство ја одзема лиценцата за испитен центар и ќе ја активира банкарската гаранција. Решението за одземање на лиценцата ќе има одложено дејство до избор на нов испитен центар. Оваа постапка ќе се реализира најдоцна за три месеци од денот на издавањето на решението за одземање на лиценцата со одложено дејство. Со издавањето на решението, Министерството за внатрешни работи ја одзема лиценцата за работа на стручниот раководител и контролорот во испитниоот центар и на нивно место поставува ВД стручен раководител и ВД контролор во испитниот центар од редовите на Министерството или стручни лица од други правни субјекти кои ги исполнуваат условите од член 246 ставови (1) и (2) од овој закон.

**Член 22**

Во член 255 став (2) по зборовите „електронски тест на компјутер“ се додаваат зборовите „ или во хартиена форма со одговарање на определен број прашања“.

**Член 23**

Во член 291 ставовите (3), (4) и (5) се бришат.

**Член 24**

Во член 303 ставовите (3), (4) и (5) се бришат.

**Член 25**

Членот 307 се брише.

**Член 26**

Во член 310 во ставот (3) зборовите „од страна на сопственикот“ се бришат.

**Член 27**

Во член 317 став (1) зборовите „возачка книшка и истите е должен да ги“ се заменуваат со зборовите „истата е должен да ја“.

Во ставот (2) бројот „227“ се брише.

Во ставот (15) зборот „Глоба“ се заменува со зборовите „Записник за сторен сообраќаен прекршок со прекршочен платен налог со глоба“

**Член 28**

По член 317 се додава нов член 317-а, кој гласи:

„Член 317-а

(1) Сопственикот, односно носителот на правото на користење на возило или друго лице, не смее да прифати вина за сторен прекршок на сметка на друго лице, кога очигледно од електронскиот запис за прекршокот, јасно може да се утврди сторителот на прекршокот.

(2) Записник за сторен сообраќаен прекршок со прекршочен платен налог со глоба во износ од 500 евра во денарска противвредност во согласно со одредбите од овој закон ќе му се издаде на сопственикот, односно носителот на правото на користење на возилото или друго лице, кој постапува спротивно на одредбата од ставот (1) на овој член.“

**Член 29**

Во член 341 став (1) во алинеја 3 по зборовите „со моторно возило“ се става точка и запирка, а зборовите до крајот на реченицата се бришат.

Алинеја 4 се брише.

**Член 30**

Во член 342 став (1) зборот „запишана“ се заменува со зборот „изречена“, а зборовите „во возачката дозвола односно возачката книшка“ се бришат.

**Член 31**

Во член 344 по ставот (7) се додаваат два нови става (8) и (9), кои гласат:

„(8) Во случаите од ставот (3) на овој член, трошоците за лежарина/чување на возилото за целиот период, сметано по денови, паѓаат на товар на возачот од кого е одземено возилото.

(9) Висината на трошоците се определува од страна на министерот за внатрешни работи со решение.“

**Член 32**

Во член 348 ставовите (1) и (2) се менуваат и гласат:

„(1) Режимот на сообраќај на државни патишта врз основа на сообраќаен проект, со решение го утврдува Министерството за транспорт по претходна согласност од Министерството за внатрешни работи и Јавното претпријатие за државни патишта, а за општински патишта и улици - општината, односно градот Скопје по претходна согласност од Министерството за внатрешни работи.

(2) Под режим на сообраќај од ставот (1) на овој член се подразбира, особено:

- ограничување на брзината на движење за сите или за одделни категории возила во населено место или надвор од населено место;

- управување со брзината во функција на густината на сообраќајниот ток, состојбата на коловозот и временските услови;

* утврдување на пешачки зони, зони на смирен сообраќај, зона 30, зона школо и зона со ниски емисии на штетни гасови;

- утврдување на површини за сообраќај на пешаци, велосипеди, велосипеди со помошен мотор, мопеди, туристички возови, запрежни возила, терање и водење на добиток;

- определување на простори за паркирање и запирање на возила, доставување на стока на јавен пат, објектите од алинеја 11 на овој став и јавни паркиралишта - определување на еднонасочни патишта и улици;

- утврдување на главни и споредни патишта и улици;

- утврдување на патишта и улици на кои се забранува сообраќајот за сите или за одделни видови возила;

- утврдување на начинот на регулирање на сообраќајот на крстосници;

- утврдување на улици и површини за јавен превоз на патници и начинот на користење на сообраќајните ленти за возила на јавен превоз на патници;

~~-~~ водење на транзитниот, товарниот, патничкиот, велосипедскиот и пешачкиот сообраќај;

- приклучување на придружно услужни објекти и содржини на патот на изградени државни или општински патишта и улици, согласно со важечкиот урбанистички план или урбанистички проект (автобуски стојалишта, стојалишта за возила, јавни паркиралишта покрај патот, одморалишта, бензински станици, автосервиси, мотели и автокампови, бази за одржување и пунктови за одржување на патот и бази за помошни информации), како и станици за технички преглед на возила;

- определување на површини на кои се вршат тест-возења, крос, спортски возења и слично;

~~-~~ утврдување на безбедни рути наменети за движење на деца до чилиштата;

- примена на мерки за забавување на сообраќајот;

- приклучување на концесиони полиња.“

Во ставот (10) зборовите „транспорт и врски“ се заменуваат со зборот „транспорт“.

**Член 33**

Во член 350 став (2) зборот „локалните“ се заменува со зборот „општинските“.

**Член 34**

Во член 351 ставовите (1) и (2) се менуваат и гласат:

„(1) Мерки за забавување на сообраќајот можат да се применуваат на општински патишта и улици како и на улици во населено место како дел од државен пат и истите задолжително треба да бидат означени со сообраќајна сигнализација.

(2) По исклучок на ставот (1) на овој член, мерки за забавување на сообраќајот може да се применуваат и на државни патишта во зона на образовни установи, наплатни станици, државни граници и други објекти каде што поради безбедност на сите учесници дополнително е ограничена дозволената брзина на движење.“

**Член 35**

По членот 368 се додава нова Глава IX., која гласи:

**„IX.СООБРАЌАЈНИ ПРЕКРШОЦИ ДOКУМЕНТИРАНИ СО ТЕХНИЧКИ СРЕДСТВА И УРЕДИ ЗА СНИМАЊЕ**

**Член 369**

(1) Полицијата е овластена да постави уреди за снимање на јавни места на кои се одвива сообраќај и на кои може да се извршуваат прекршоци од областа на сообраќајот на патиштата, односно употреба на видео надзор и состеми кои користат напредна технологија со цел документирање на сообраќајните прекршоци, начинот на сторување, откривање на сторителите и следење на безбедноста и протокот на сообраќајот, согласно надлежноста утврдена со закон.

(2) Под снимање, во смисла на овој закон се подразбира постојан видео надзор над јавните места од ставот (1) на овој член.

(3) Снимањето од ставот (1) на овој член, може да се врши со технички средства и со посебни возила на Министерството за внатрешни работи опремени со посебни уреди за таа намена.

(4)Технички средства во смисла на ставот (3) на овој член, се соодветни уреди и направи за снимање и фото документирање кои може да користат напредна технологија, со кои се врши електронски запис и документирање на сторени прекршоци од областа на сообраќајот.

 (5) Во случаи на сторен сообраќаен прекршок констатиран согласно ставот (3) на овој член, се изготвува записник за сторен сообраќаен прекршок со прекршочен платен налог, кој го потпишува полицискиот службеник.

(6) Снимениот материјал од ставовите (1), (2) и (3) на овој член, се чува во Полицијата шест месеци, по што материјалот се уништува, освен материјалот што претставува доказ во кривична или прекршочна постапка, со кој се постапува со согласно со закон.

**Член 369-а**

(1) На сопственикот на возилото со кое е сторен сообраќаен прекршок документиран со соодветни технички средства и уреди за снимање, му се доставува известување со линк за преземање на записникот за сторен сообраќаен прекршок со прекршочен платен налог и фото запис со кој е документиран прекршокот, како и укажување во однос на начинот на доставата и последиците од неотворање на линкот.

 (2) Известувањето од ставот (1) на овој член се доставува на начин утврден во посебен закон.

**Член 369-б**

Сопственикот на возилото може да ја прифати одговорноста за сторување на сообраќајниот прекршок, да не ја прифати одговорноста за сторување на сообраќајниот прекршок или да оствари право на судска заштита, под услови и на начин утврдени во посебен закон.

**Член 369-в**

По поднесено барање за поведување на прекршочна постапка согласно член 369-в став (3) за прекршоците документирани со технички средства и уреди за снимање одлучува надлежен суд.

**Член 369-г**

Одредбите на членовите 369, 369-а, 369-б, 369-в и 369-г од овој закон, не се применуваат за возилата под придружба и возилата со првенство на минување.

**Член 369-д**

Заради континуирано одржување и модернизација на техничките средства и уреди на надлежната организациска единица за сообраќајни работи во Министерството за внатрешни работи, 25 % од средствата што се наплатуваат од глобите за сторен сообраќаен прекршок, се уплатуваат на буџетска сметка на Министерството за внатрешни работи.“

**Член 36**

Во член 374 по ставот (1) се додава нов став (2) кој гласи:

(2) Средствата од ставот (1) алинеи 1 и 2 на овој член, се уплаќаат од страна на овластени правни лица за вршење технички преглед на возила, на дневна основа, на сметка на Републичкиот совет, за што овластените правни лица за вршење технички преглед на возила задолжително доставуваат месечен извештај до Републичкиот совет за бројот на извршени технички прегледи на возила по категории и уплатени средства. Најдоцна до 20-ти јануари во тековната година, овластените правни лица за вршење технички преглед на возила доставуваат годишен извештај за претходната година за бројот на извршени технички прегледи на возила по категории и уплатени средства.“

Ставовите (2), (3), (4) и (5) стануваат ставови (3), (4), (5) и (6).

**Член 37**

Членот 384 се менува и гласи:

**„Член 384**

(1) Кога полицискиот службеник ќе утврди дека е сторен прекршок или кога прекршокот е утврден со помош на технички средства и уреди за снимање за кој со овој закон е предвидена глоба, се издава записник за сторен прекршок со прекршочен платен налог.

(2) Записникот за сторен прекршок со прекршочен платен налог ги содржи битните елементи на дејствието од кое произлегува правното обележје на прекршокот, лично име, адреса, матичен број на граѓанинот, телефонски број, електронска адреса, ако се работи за странец и број на патната исправа и држава, а за правно лице – назив, седиште и даночен број, времето, местото и начинот на сторувањето на прекршокот, описот на дејствието, правна квалификација на прекршокот, лицата затекнати на самото место, износ на глобата пропишан за прекршокот и прекршочна санкција - забрана за управување со моторно возило за определена категорија (доколку е пропишана за тој прекршок), податоци на возилото (вид, марка и број на регистарски таблици), податоци за уредот со кој е констатиран и документиран сторениот прекршок, бројот на сметката за плаќање и правни поуки. Записникот за сторен сообраќаен прекршок со прекршочен платен налог го потпишува полицискиот службеник и сторителот на прекршокот, освен во определени случаи утврдени со овој закон, кога истиот се потпишува единствено од страна на полицискиот службеник.

 (3) Со записникот за сторен прекршок со прекршочен платен налог се изрекува глоба во износ пропишан за прекршокот со овој закон.

(4) По приемот на записникот за сторен прекршок со прекршочен платен налог сторителот е должен да ја плати глобата, во рок од осум дена од приемот на записникот за сторен прекршок со прекршочен платен налог на сметката означена во истиот.

(5) Сторителот кој ќе ја плати глобата во рокот од ставот (4) на овој член, ќе плати половина од изречената глоба.

(6) Во постапката која ќе заврши со плаќање на глобата не се плаќаат трошоци на постапката.

(7) Сторителот кој со заминувањето заради престој во странство би можел да го одбегне плаќањето на глобата, е должен веднаш да ја плати глобата изречена со записникот за сторен прекршок со прекршочен платен налог.

(8) Ако сторителот не ја плати глобата во рокот од ставот (4) на овој член, се поведува прекршочна постапка до надлежниот суд, односно прекршочен орган.“.

**Член 38**

Во член 385 став (1) по зборовите „член 96 став (7)“ се додаваат зборовите „член 96-а став (2), “зборовите „275 став (3), 276 став (4),“ се бришат, а по зборовите „член 116 став (3) се додаваат зборовите „член 116-а став (2)““.

**Член 39**

Во член 386 во ставот (1) зборовите „30 ставови (6) и (7)“ се заменуваат со зборовите „30 став (5)“, по зборовите „член 104 став (5)“ се додаваат зборовите „член 104-а став (2)“, зборовите „227 став (5)“ се бришат, зборовите „228 ставови (6), (7), (8), (9) и (10)“ се заменуваат со зборовите „член 228 ставови (4), (5) и (6)“ ,зборовите „член 291 ставови (3) и (4)“ се бришат., а по зборовите „член 317 став (16)“ се додаваат зборовите „член 317-а став (2)““

**Член 40**

Во член 387 во ставот (1) зборовите „227 ставови (3) и (4), 228 ставови (4) и (5)“ се бришат, по зборовите „257 ставови (9) и (10)“, се додаваат зборовите „275 став (3), 276 став (4),“, а зборовите „член 291 став (5)“ се бришат.

**Член 41**

Во членот 390 ставовите (2), (3) и (4) се бришат.

**Член 42**

Во член 391 ставот (2) се менува и гласи:

„(2) Прекршочната санкција од ставот (1) на овој член, се запишува во евиденцијата на Министерството за внатрешни работи, на начин и под услови утврдени со посебен закон“.

**Член 43**

Во член 392 ставот (3) се менува и гласи:

„(3) Сторителот на кој му е изречена прекршочна санкција престанок на важење на возачка дозвола не може да отпочне со постапка за полагање на возачки испит за истата категорија пред истекот на 12 месеци од денот на престанокот на важењето на возачката дозвола.“

**Член 44**

Во членот 394 алинејата 5 се менува и гласи:

„- формата и содржината на образецот на возачка дозвола, начинот на нејзино издавање и заменување и за начинот на водење на евиденциите за издадени возачки дозволи во Министерството за внатрешни работи (член 306);“.

Алинејата11 се менува и гласи:

,,формата и содржината на образецот на записник за сторен сообраќаен прекршок со прекршочен платен налог (член 384)“.

**Член 45**

Во член 397 по алинејата два се додава нова алинеја три, која гласи:

„- потребната документација, формата и содржината на барањето и решението за утврдување и измена на режимот на сообраќај односно одобрението за времена измена на режимот на сообраќај.;“

Алинејата 4 се менува и гласи:

„- критериуми за означување на зона 30, зона на смирен сообраќај, зона школо, влез во населено место и примена на мерки за забавување на сообраќајот на патиштата и нивните технички карактеристики.“

**Член 46**

Во член 401 зборовите „труд и социјална политика“ се заменуваат со зборовите „труд “

**Член 47**

Подзаконските прописи предвидени со овој закон ќе се донесат во рок од шест месеци од денот на влегување во сила на овој закон.

**Член 48**

Во целиот текст на законот зборовите „прекршочен платен налог“ се заменуваат со зборовите „записник за сторен сообраќаен прекршок со прекршочен платен налог“.

 **Член 49**

Овој закон влегува во сила осмиот ден од денот на објавувањето во „Службен весник на Република Северна Македонија“, освен одредбите од членовите 5, 6, 7, 15 и 16 кои ќе отпочнат да се применуваат од 01.10.2025 година и одредбите од членовите 1, 14, 25, 27, 29, 30, 35, 37, 41, 42 и 43 кои ќе отпочнат да се применуваат од 01.01.2026 година.